20-årige Frode Munch Vesterby fra Aalborg blev Danmarks første soldat, der mistede livet under Anden Verdenskrig. Det markeres hvert år på den unge soldats gravsted på Almen Kirkegården i Aalborg. Frode Munch Vesterby gik i skole på Katedralskolen, men han fik hurtig interesse for soldaterlivet og var faktisk i gang med at uddanne sig til officer, og derfor blev han sendt til Sønderjylland. I dag ærede man Frode Munch Vesterby med tale fra Major Henning Dons fra det Slesvigske Fodregiment, ligesom der også var deltagelse af det Slesvigske Fodregiments Soldaterforening. Tyskerne nedkæmpede kanon Tidligt om morgenen den 9. april blev kornet Frode Munch Vesterbys kanongruppe sendt til Haderslev og tog opstilling. Da tyskerne kom til byen, åbnede den unge kanonbesætning ild og ødelagde tre tyske kampvogne. Tyskerne fik dog hurtigt nedkæmpet kanonen, og i den kamp mistede den unge Frode Munch Vesterby livet, og han blev senere begravet med deltagelse af flere tusinde aalborgensere på Almen Kirkegården.

Opsummering:
Traditionen tro bliver Frode Munch Vesterby mindet den 9. april med en blomsterkrans. Det skete også i år - 83 år efter besættelsen begyndte.